ORDE do 26 de marzo de 2007 pola que se determinan os servizos mínimos durante a folga convocada con carácter temporal, desde as 22.45 horas do 27 de marzo de 2007 ata as 24.00 horas do 28 de marzo de 2007, desde as 22.45 horas do 9 de abril de 2007 ata as 24.00 horas do 11 de abril de 2007 e desde as 22.45 horas do 16 de abril de 2007 ata as 24.00 horas do 19 de abril de 2007, nos centros de traballo de Limeísa (Cerceda), Masa Galicia, S.A., Soluziona O&M (antiga UFON), Fergo Galicia, S.A., G.R. Siglo XXII, Obras y Servicios, S.L., Falcón Contratas y Seguridad, S.A.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 27/03/2007

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir os servizos esenciais da comunidade, entre os que está a subministración de electricidade.
O artigo 3 do Decreto 155/1988, do 9 de xuño, faculta o conselleiro competente por razón dos servizos esenciais afectados ante unha situación de folga para que, mediante orde, decida o mínimo de actividade necesaria para asegurar o mantemento deles, así como para determinar o persoal preciso para a súa prestación.
A CIG convocou unha folga con carácter temporal, desde as 22.45 horas do 27 de marzo de 2007 ata as 24.00 horas do 28 de marzo de 2007, desde as 22.45 horas do 9 de abril de 2007 ata as 24.00 horas do 11 de abril de 2007 e desde as 22.45 horas do 16 de abril de 2007 ata as 24.00 horas
do 19 de abril de 2007 (153,30 horas), no centro de traballo da mina de Limeisa-Cerceda, que pode ter incidencia na subministración e abastecemento de carbón á central térmica de Meirama.
Polo tanto, cómpre determinar os servizos mínimos que se deben manter mentres dure a folga convocada no referido centro de traballo para garantir as debidas condicións de seguridade de persoas, bens e instalacións, e asegurar o abastecemento de carbón á central térmica de Meirama.
Na súa virtude, oído o Comité de Folga e no uso das competencias que teño atribuídas,
DISPOÑO:
Artigo 1º
1. Os servizos mínimos que se deberán manter mentres dure a folga anunciada con carácter temporal, desde as 22.45 horas do 27 de marzo de 2007 ata as 24.00 horas do 28 de marzo de 2007, desde as 22.45 horas do 9 de abril de 2007 ata as 24.00 horas do 11 de abril de 2007 e desde as 22.45 horas do 16 de abril de 2007 ata as 24.00 horas do 19 de abril de 2007, nos centros de traballo de Limeisa (Cerceda); Masa Galicia, S.A., Soluziona O&M (antiga UFON), Fergo Galicia, S.A., G.R. Siglo XXII, Obras y Servicios, S.L., Falcón Contratas y Seguridad, S.A., serán os seguintes:
Empresas O&M Energy, S.A. e MASA Galicia, S.A.
-1 supervisor en quendas de mañá e tarde.
-1 operador de recolledor por quenda.
-1 oficial de limpeza do parque por quenda.
-2 oficiais mecánicos do parque por quenda.
-2 oficiais eléctricos do parque por quenda.
-2 oficiais operadores de bombas por quenda.
-1 oficial operador do pupitre por quenda.
A estes postos haberá de sumarse os días 10 de abril e 18 de abril:
-2 oficiais mecánicos de bombas en quenda de mañá.
Empresa Fergo Galicia, S.A. (Instalacións de parque).
-1 encargado en quendas de mañá e tarde.
-1 maquinista de pa CAT 980 en quendas de mañá e tarde.
-4 maquinistas de camión en quendas de mañá e tarde.
-1 mecánico en quenda de mañá.
Empresa Falcón Contratas y Seguridad, S.A.
-4 traballadores por quenda.
Ademais, se durante a duración da folga as reservas do parque de carbón baixan de 100.000 toneladas, será necesario engadir, previa xustificación perante a delegación provincial da Consellería de Innovación e Industria:
Empresas O&M Energy, S.A. e MASA Galicia, S.A.
-3 operadores de máquina (rotopá) en quendas de mañá e tarde.
-1 operador de apilador do parque en quendas de mañá e tarde.
-2 oficiais eléctricos de mina en quendas de mañá e tarde.
-2 oficiais mecánicos de mina en quendas de mañá e tarde.
-1 xefe de equipo mecánico en quendas de mañá e tarde.
Empresa Fergo Galicia, S.A.
-1 encargado en quendas de mañá e tarde.
-2 maquinistas de retroexcavadora en quendas de mañá e tarde.
-10 maquinistas de dumper en quendas de mañá e tarde.
-1 maquinista de bulldozer en quendas de mañá e tarde.
-1 maquinista de pa mixta (limpeza) en quendas de mañá e tarde.
-4 mecánicos en quenda e mañá.
2. No caso de producirse algunha avaría ou incidente de carácter grave ou desabastecemento do parque de carbón da central térmica, a dirección e o comité de folga reuniranse co fin de acordar o persoal necesario para a correspondente reparación.
Artigo 2º
O incumprimento da obriga de atender os servizos mínimos fixados nesta orde sancionarase de conformidade coa lexislación vixente.
Artigo 3º
O establecido nesta orde non suporá ningunha limitación dos dereitos que a normativa reguladora do dereito de folga lles recoñece aos traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de marzo de 2007.
P.D. (Orde 31-1-2006, DOG nº 24,
do 3 de febreiro)
Emilio Nogueira Moure
Secretario de Innovación e Industria